**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 194/2018**

**ΑΔΑ:** 6ΤΓ3ΩΨΑ-0ΤΔ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 21ο/2018 Της 18Ης ΑΠΡΙΛΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Ορισμός υπολόγου για έκδοση εντάλματος προπληρωμής και έγκριση διάθεση πίστωσης για την συμμετοχή του Δήμου στην έκθεση Τουρισμού ΤΑΞΙΔΙ 2018’’**

Στην Άρτα, σήμερα, 18-04-2018 και ώρα 11:30 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **8800/18-04-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (8) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Κοσμάς Ηλίας**  **6. Ζέρβας Κων-νος**  **7. Παπαϊωάννου Κων/νος**  **8.Βασιλάκη –Μητρογιώρου**  **Βικτωρία** | **ΑΠΟΝΤΕΣ**   1. **Λιλής Γεώργιος** |

Στη συνεδρίαση παραβρέθηκε ως ειδικώς προσκεκλημένος Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα απεφάνθη για το κατεπείγον της Συνεδρίασης.

Ο κ. Πρόεδρος εισηγούμενος το 1ο τακτικό Θέμα: **Ορισμός υπολόγου για έκδοση εντάλματος προπληρωμής και έγκριση διάθεση πίστωσης για την συμμετοχή του Δήμου στην έκθεση Τουρισμού ΤΑΞΙΔΙ 2018** Έθεσε υπόψη της Επιτροπής την εισήγηση της υπηρεσίας η οποία έχει ως εξής: Σύμφωνα με τις διατάξεις του άρθρου 172 του Ν. 3463/2006 ορίζονται ότι με απόφαση της Οικονομικής Επιτροπής μπορεί να εγκρίνεται η έκδοση ενταλμάτων προπληρωμής για την αντιμετώπιση δαπανών, γενικά, εφόσον η πληρωμή με τακτικό ένταλμα στο όνομα του δικαιούχου είναι αδύνατη ή απρόσφορη. Τα εντάλματα προπληρωμής εκδίδονται στο όνομα δημοτικών υπαλλήλων.Στην προσπάθεια να αναδειχτεί το τουριστικό προϊόν της περιοχής μας, ο Δήμος Αρταίων έχει προβεί στην κατάρτιση ενός πλήρους και αναλυτικού ετήσιου προγράμματος προβολής του τουριστικού προϊόντος της περιοχής, το οποίο εγκρίθηκε με την υπ. αρ. 35/2018 απόφαση ΔΣ. Ο επόμενος στόχος είναι η παρουσία του Δήμου Αρταίων στη Διεθνή Έκθεση Τουρισμού ΤΑΞΙΔΙ , η οποία θα πραγματοποιηθεί στη Λευκωσία στις 20 – 22 Απριλίου 2018.

Με την υπ.αρ. 220/2018 απόφασή του το Δ.Σ. του Δήμου Αρταίων ενέκρινε:

* Τη συμμετοχή του Δήμου Αρταίων στη Διεθνή Έκθεση Τουρισμού ΤΑΞΙΔΙ 2018
* Τη μετάβαση δύο εκπροσώπων του Δήμου Αρταίων στην Άρτα – Ιωάννινα – Λευκωσία και επιστροφή, και συγκεκριμένα
  1. Της κας Ανδρέου Μαρίας, προϊσταμένης της Διεύθυνσης Ανάπτυξης του Δήμου Αρταίων και
  2. του κου Αρκουμάνη Αθανάσιου, αναπληρωτή προϊστάμενου του Τμήματος Πολιτιστικής και Τουριστικής Ανάπτυξης του Δήμου Αρταίων.

Η μετάβαση θα γίνει οδικώς για το κομμάτι Άρτα – Ιωάννινα – Άρτα με ιδιόκτητο όχημα των εκπροσώπων και αεροπορικώς για το κομμάτι Ιωάννινα – Λάρνακα – Ιωάννινα. Η μετάβαση Λάρνακα – Λευκωσία – Λάρνακα θα πραγματοποιηθεί με δημόσια συγκοινωνία.

Ημερομηνία αναχώρησης: 19/4/2018

Ημερομηνία επανόδου: 23/4/2018

Ημερομηνία έναρξης εργασιών: 20/4/2018

Ημερομηνία λήξης εργασιών: 22/4/2018

Ημέρες διανυκτέρευσης: 4

Ημέρες εκτός έδρας: 5

* την έγκριση και διάθεση πίστωσης του ποσού των 3.200,00 € που αναλύεται στα ακόλουθα ποσά:
* α. για τη μετακίνηση της κας Ανδρέου έως 1.600,00 € (Η σχετική δαπάνη θα βαρύνει τον Κ.Α. 70.6422 «Οδοιπορικά έξοδα και αποζημίωση μετακινούμενων υπαλλήλων»): εισιτήρια, ημερήσια αποζημίωση και έξοδα διαμονής.
* β. για τη μετακίνηση του κου Αρκουμάνη έως 1.600,00€ (Η σχετική δαπάνη θα βαρύνει τον Κ.Α. 70.6422 «Οδοιπορικά έξοδα και αποζημίωση μετακινούμενων υπαλλήλων»): εισιτήρια, ημερήσια αποζημίωση και έξοδα διαμονής.

Προκειμένου να καλυφθούν τα έξοδα για τη μετακίνηση των εκπροσώπων του Δήμου – δεδομένου ότι πρόκειται για ένα ποσό που είναι αδύνατο να καλυφθεί εκ των προτέρων από ίδια κεφάλαιά του και ακολούθως να κινηθεί η διαδικασία επιστροφής αυτών με τη διαδικασία που προβλέπεται, η οποία είναι αρκετά χρονοβόρα – αιτούμαστε:

* **την ψήφιση 3.200,00€** σε βάρος του Κ.Α. 70-6422 «Οδοιπορικά έξοδα και αποζημίωση μετακινούμενων υπαλλήλων».
* **την έκδοση εντάλματος προπληρωμής, ύψους 3.200€,** το οποίο θα βαρύνει τον προαναφερθέντα Κ.Α.
* **τον ορισμό του υπαλλήλου Αρκουμάνη Αθανάσιου ως υπόλογου** για:
  + την είσπραξη και διαχείριση του ποσού
  + την επιστροφή τυχόν υπόλοιπου ποσού μετά το πέρας της διαδικασίας,
  + τη συλλογή και προσκόμιση στα αρμόδια όργανα του Δήμου όλων των απαραίτητων δικαιολογητικών που αποδεικνύουν τη νόμιμη διάθεση των δαπανηθέντων χρημάτων.

Η απόδοση λογαριασμού θα γίνει σε διάστημα τριών (3) μηνών από την έκδοση του εντάλματος.

Η διαχείριση του ποσού θα γίνει σύμφωνα με τις διατάξεις των άρθρων 32,33,34 και 37 του ΒΔ 17/5-15/6/1959.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006, Ν.3852/2010 και την εισήγηση της υπηρεσίας.

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την έγκριση και διάθεση πίστωσης σε βάρος του Κ.Α. 70.6422 «Οδοιπορικά έξοδα και αποζημίωση μετακινούμενων υπαλλήλων » ποσού 3.200,00€.

**Β.** Εγκρίνει σύμφωνα με το ιστορικό της παρούσης την έκδοση εντάλματος προπληρωμής σε βάρος του Κ.Α. 70.6422 «Οδοιπορικά έξοδα και αποζημίωση μετακινούμενων υπαλλήλων » ποσού 3.200,00€ στο όνομα του Αρκουμάνη Αθανασίου, υπαλλήλου του Δήμου ο οποίος και υποχρεούται να αποδώσει λογαριασμό σε διάστημα τριών (3) μηνών, προκειμένου να καλυφθούν τα έξοδα (εισιτήρια, ημερήσια αποζημίωση και έξοδα διαμονής) της κ. Ανδρέου Μαρίας και κ. Αρκουμάνη Αθανασίου για την συμμετοχή του Δήμου στην έκθεση Τουρισμού **ΤΑΞΙΔΙ 2018**  η οποία θα πραγματοποιηθεί στη Λευκωσία από 20 έως και 23 Απριλίου 2018. Η απόδοση λογαριασμού θα γίνει σε διάστημα τριών (3) μηνών από την έκδοση του εντάλματος .Η διαχείριση των ανωτέρω ποσών θα γίνει σύμφωνα με τις διατάξεις των άρθρων 32,33,34 και 37 του ΒΔ 17/5-15/6/1959.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 194 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*